Først vil eg takke for eit greitt svar. Det er slik at etablering av den sivile redningshelikopterbasen i Florø krev god planlegging, ikkje minst ifrå dei lokale reguleringsstyresmaktene si side, i praksis Florø kommune. Det er derfor svært viktig at Justisdepartementet syter for at denne prosessen no blir sett fort i gang, at ein set ballen i spel, slik at nødvendig lokal planlegging kan utførast tidleg nok. Eg vil tillate meg å stille følgjande tilleggsspørsmål: Vil justisministeren stadfeste at departementet vil leggje eit løp som sikrar at den sivile redningshelikopterbasen i Florø er i drift i løpet av 2007, slik Bondevik II-regjeringa la opp til?